Ёлка  
*Мікола Чарняўскі*

Завітала ў госці ёлка —

3 намі Новы год спаткаць,

Ззяе ёлка, як вясёлка,

Рада пець і танцаваць.

Зухаваты, барадаты

Сыпле жарты Дзед Мароз.

Са Снягуркаю на свята

Падарункі ён прынёс.

Вочы весняцца ў Снягуркі,

Добра ўсім каля яе:

Нам Снягурка падарункі,

Як усмешкі, раздае.

Што за дзіва — наша ёлка!

Што за свята — Новы год!

Ззяе ёлка, як вясёлка,

Водзіць з намі карагод.